07/12/2021 | Administración LocalMunicipal
Vilasantar
Subvenciones y ayudas públicas

Fernando Pérez Fernández, alcalde do Concello de Vilasantar, sendo o día 25 de novembro de 2021, en presenza da secretaria de dito Concello, emito o seguinte: ASUNTO: Aprobación das bases da Convocatoria de axudas a entidades sen ánimo de lucro do Concello de Vilasantar do ano 2021 Expte.2021/A002/000009 (convocat. Subv.) Expte.2021/G003/000293 (decreto) Vista a necesidade de adoptar unha resolución sobre o procedemento ao que se refire este decreto en aras dos principios de eficacia e celeridade administrativa recollidos na Lei 39/2015, do 1 de outubro, de procedemento administrativo común das administracións públicas e na Lei 40/2015, do 1 de outubro, de réxime xurídico do sector público. Vistas as bases reguladoras das axudas a entidades sen ánimo de lucro do Concello de Vilasantar, para o ano 2021, que se achegan como anexo a ester decreto. Dacordo coas atribucións que me confire o artigo 21.1 de la Lei 7/1985, do 2 de abril, reguladora das Bases do Réxime Local, e en aplicación do art.10 da Lei 40/2015, do 1 de outubro, de réxime xurídico do sector público. RESOLVO: Primero. –Avocar a competencia unicamente para resolver os asuntos a que se refire este Decreto, que foi delegada por decreto de alcaldía número 80/2019, de data 21 de xuño de 2019, na Xunta de Goberno Local. Segundo. –Aprobar as bases reguladoras da convocatoria de subvencións e axudas económicas a entidades sen ánimo de lucro do Concello de Vilasantar para o ano 2021. Terceiro. –Dar traslado do presente acordo ós servizos municipais responsables da súa tramitación, e a súa publicación no Boletín Oficial da Provincia da Coruña. O manda e o asina a súa señoría o alcalde, e ordea darlle traslado o departamento correspondente para a súa incorporación ao expediente do que eu Secretaria - Interventora, María Chao Carballeira, dou fe. DOCUMENTO ASINADO ELECTRONICAMENTE ANEXO CONVOCATORIA DA SUBVENCIÓN E AXUDAS ECONÓMICAS A ENTIDADES SEN ÁNIMO DE LUCRO DO CONCELLO DE VILASANTAR ANO 2021 EXPEDIENTE 2021/A002/000009 Decreto: 2021/G003/000293 Visto ao artigo 23 da Lei Xeral de Subvencións, directamente aplicable ás entidades locais e en base ó cal se establece o réxime xurídico das convocatorias de subvencións. Visto o Regulamento de concesión de subvencións e axudas económicas a entidades sen ánimo de lucro do Concello de Vilasantar, aprobado polo Pleno en sesión extraordinaria do día 27 de novembro de 2008, e publicado no Boletín Oficial da Provincia n.º 91, do día 23 de abril de 2009. Visto que a concesión das subvencións estará suxeita á dispoñibilidade orzamentaria e convocarase con cargo á aplicación 334.48000 do orzamento do ano 2020 por un importe total de ata 11.100 (once mil cen euros). Visto que o obxecto é a concesión de axudas e subvencións para promover, fomentar e difundir aquelas actividades educativas, culturais, artísticas, deportivas e de ocio e tempo libre organizadas por persoas físicas ou xurídicas de interse municipal. Visto que a presente convocatoria se efectua baixo o réxime de concorrencia competitiva, tendo en conta para a adxudicación das subvencións aquelas solicitudes que sexan presentadas no rexistro do concello de Vilasantar ata que se esgoten os fondos asignados. Visto que son beneficiarios destas axudas as asociacións e entidades sen ánimo de lucro con domicilio social no Concello de Vilasantar. Visto que para a adxudicación das axudas, segundo o indicado no punto 4 do citado Regulamento, teranse en conta os seguintes criterios: a) difusión da actividade b) interese da actividade no ámbito municipal, valorando a participación nas actividades organizadas polo Concello. c) número de beneficiarios, directos ou indirectos d) conservación dos valores culturais, deportivos e artísticos… e) emprego do idioma galego nas actividades Visto que a proposta de concesión de axudas someterase a Xunta de Goberno Local. Visto que, de conformidade co previsto nos artigos 17.3. b) e 20.8. a) da LXS, remitirase o texto da convocatoria á Base de Datos Nacional de Subvencións (BDNS) para a súa publicación nela, que será a que lle dea traslado do seu extracto ao BOP. O prazo de presentación de solicitudes será de 15 (quince) días dende a data de publicación desta convocatoria no Boletín Oficial da Provincia. Xunto coa solicitude deberase presentar a seguinte documentación: – Fotocopia da tarxeta de identificación fiscal da entidade – Fotocopia do DNI do/a representante legal – Declaración responsable de non ter débedas coa Facenda estatal, autónomica ou local, así como coa Seguiridade Social. – Memoria detallada das actividades que se van realizar e orzamento previsto das mesmas – Declaración responsable na que conste a solicitude doutras axudas e subvencións para financiar ditas actividades – Declaración responsable de non atoparse incursa en causa de prohibición de contratar. – Certificación da conta bancaria a nome da entidade peticionaria. Visto que a restante normativa aplicable ás subvencións que outorgue o concello de Vilasantar é: a) LXS, nos artigos de carácter básico e na súa normativa básica de desenvolvemento. b) Lei de subvencións de Galicia na súa normativa de desenvolvemento. c) Artigos non básicos da LXS e a normativa básica de desenvolvemento. d) Lexislación de réxime local, estatal e autonómico. e) Bases de execución do orzamento. Visto que o prazo de resolución e notificación é o establecido con carácter xeral na normativa administrativa. Visto que os datos persoais obtidos neste procedemento serán obxecto de tratamento polo concello de Vilasantar, en calidade de órgano responsable, coa finalidade de xestionar este procedemento, verificar os datos e documentos que a entidade beneficiaria declare na súa solicitude para comprobar a súa exactitude e levar a cabo todas as actuacións administrativas que, no seu caso, deriven. A lexitimación para o tratamento baséase no cumprimento dunha tarefa en interese público ou o exercicio de poderes públicos, segundo as normas de rango legal aplicables. Os datos persoais recadados neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia. As persoas interesadas poderán acceder, rectificar e suprimir os seus datos, así como exercitar outros dereitos ou revogar o seu consentimento. Visto que contra esta convocatoria poderá interpoñerse, no prazo de 1 mes, un recurso potestativo de reposición ante o órgano que o ditou, que se entenderá como desestimado se transcorre este período sen recibir contestación. Neste caso poderá interpoñerse no prazo de 2 meses un recurso contencioso-administrativo ante o Xulgado do Contencioso Administrativo, como se prevé no artigo 8 da Lei 29/1998, do 13 de xullo, da xurisdición contencioso-administrativa. Igualmente, contra esta resolución tamén poderá interpoñerse directamente un recurso contencioso-administrativo no prazo indicado. En todos os casos os prazos contarán a partir do día seguinte ao da recepción da correspondente notificación ou data na que o recurso de reposición se entenda desestimado. Vilasantar, 25 de novembro de 2021. O alcalde Fernando Pérez Fernández